CELEX: 32013D0222
Language: sl
Date: 2013-05-16 00:00:00
Title: 2013/222/EU: Izvedbeni sklep Komisije z dne 16. maja 2013 o določitvi finančnega prispevka Unije za odhodke, nastale zaradi sprejetja nujnih ukrepov za boj proti aviarni influenci v Španiji leta 2009 (notificirano pod dokumentarno številko C(2013) 2779)

18.5.2013   
            
            
               SL
            
            
               Uradni list Evropske unije
            
            
               L 134/19
            
         IZVEDBENI SKLEP KOMISIJE
   z dne 16. maja 2013
   o določitvi finančnega prispevka Unije za odhodke, nastale zaradi sprejetja nujnih ukrepov za boj proti aviarni influenci v Španiji leta 2009
   (notificirano pod dokumentarno številko C(2013) 2779)
   (Besedilo v španskem jeziku je edino verodostojno)
   (2013/222/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (1), zlasti člena 4 Odločbe,
   ob upoštevanju naslednjega:
   
               (1)
            
            
               V skladu s členom 84 finančne uredbe in členom 94 Delegirane uredbe Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (2) (v nadaljnjem besedilu: pravila uporabe), institucija ali organi, na katere je ta institucija prenesla pooblastila, pred odobritvijo odhodka iz proračuna Unije sprejmejo sklep o financiranju, ki določa bistvene elemente ukrepa, povezanega z odhodki.
            
         
               (2)
            
            
               Odločba 2009/470/ES določa postopke, ki urejajo finančni prispevek Unije za posebne veterinarske ukrepe, vključno z nujnimi ukrepi. Unija bi morala finančno prispevati k upravičenim odhodkom držav članic, da pomaga pri izkoreninjenju aviarne influence v najkrajšem možnem času. Prva in druga alinea člena 4(3) navedene odločbe določata pravila o deležu, ki se uporablja za stroške držav članic.
            
         
               (3)
            
            
               Člen 3 Uredbe Komisije (ES) št. 349/2005 z dne 28. februarja 2005 o določitvi pravil v zvezi s financiranjem Skupnosti nujnih ukrepov in ukrepov za boj proti nekaterim živalskim boleznim iz Odločbe Sveta 90/424/EGS (3) določa pravila o odhodkih, ki so upravičeni do finančne podpore Unije.
            
         
               (4)
            
            
               S Sklepom Komisije 2010/148/EU z dne 5. marca 2010 o finančnem prispevku Unije za nujne ukrepe za boj proti aviarni influenci na Češkem, v Nemčiji, Španiji, Franciji in Italiji leta 2009 (4) je bil odobren finančni prispevek Unije za nujne ukrepe za boj proti aviarni influenci, med drugim v Španiji leta 2009. Španija je 26. marca 2010 in 3. maja 2010 vložila uradni zahtevek za povračilo iz člena 7(1) in (2) Uredbe (ES) št. 349/2005.
            
         
               (5)
            
            
               Plačilo finančnega prispevka Unije se izvede pod pogojem, da so se načrtovani ukrepi dejansko že izvedli in so pristojni organi sporočili vse potrebne informacije v predpisanih rokih. Z Izvedbenim sklepom Komisije 2011/798/EU (5) je bilo določeno, da se prvi obrok v znesku 500 000,00 EUR izplača kot del finančnega prispevka Unije.
            
         
               (6)
            
            
               Španija je v skladu s členom 3(4) Odločbe 2009/470/ES brez odlašanja obvestila Komisijo in druge države članice o ukrepih, ki se izvajajo v skladu z zakonodajo Unije o prijavljanju in izkoreninjenju živalskih bolezni, ter o rezultatih ukrepov. Zahtevek za povračilo škode je v skladu s členom 7 Uredbe (ES) št. 349/2005 vključeval finančno poročilo, dokazilne listine, epidemiološko poročilo o vsakem kmetijskem gospodarstvu, kjer je prišlo do zakola ali uničenja živali, in rezultate zadevnih finančnih revizij.
            
         
               (7)
            
            
               Službe Komisije so opravile finančno revizijo v skladu s členom 10 Uredbe (ES) št. 349/2005. Ugotovitve Komisije, metoda izračuna upravičenih odhodkov in sklepi so bili Španiji sporočeni 12. septembra 2012. Španija je svoje soglašanje sporočila po elektronski pošti 9. oktobra 2012.
            
         
               (8)
            
            
               Zato je zdaj mogoče določiti skupni znesek finančnega prispevka Unije za upravičene odhodke, nastale zaradi izkoreninjenja aviarne influence v Španiji leta 2009.
            
         
               (9)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Finančni prispevek Unije za odhodke v zvezi z izkoreninjenjem aviarne influence v Španiji za leto 2009 se določi v višini 877 910,62 EUR.
   Člen 2
   Preostali znesek finančnega prispevka se določi v višini 377 910,62 EUR.
   Člen 3
   Ta sklep je sklep o financiranju v smislu člena 84 finančne uredbe in je naslovljen na Kraljevino Španijo.
   
      V Bruslju, 16. maja 2013
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 155, 18.6.2009, str. 30.
   
      (2)  UL L 362, 31.12.2012, str. 1.
   
      (3)  UL L 55, 1.3.2005, str. 12.
   
      (4)  UL L 60, 10.3.2010, str. 22.
   
      (5)  UL L 320, 3.12.2011, str. 45.